# Vyhlásenie o pripravenosti podať výpovede z pracovného pomeru

## „Aby sme mohli zachraňovať a liečiť, musíme zachrániť zdravotníctvo pred kolapsom“

Ja, nižšie podpísaný lekár, zamestnanec jednej zo slovenských nemocníc, deklarujem svoju pripravenosť a rozhodnutie ukončiť svoj pracovný pomer výpoveďou v tejto nemocnici v prípade, že nebudú splnené, alebo aspoň podniknuté základné kroky k splneniu nasledujúcich požiadaviek.

1. Zabezpečiť pre nemocnice platby zo zdravotných poisťovní tak, **aby mali zdravotnícke zariadenia pokryté všetky náklady** súvisiace s adekvátne poskytnutou zdravotnou starostlivosťou.
2. **Navýšiť počet lekárov, sestier a pôrodných asistentiek**, tak aby bola zabezpečená kvalitná zdravotná starostlivosť pre pacienta, garantovať tieto počty zákonom a zaviesť trestnú zodpovednosť v prípade ich nedodržania.
3. **Navýšiť platy sestier** a pôrodných asistentiek, tak aby bola zabezpečená konkurencieschopnosť SR a kvalitná zdravotná starostlivosť pre pacienta.
4. **Zrušiť ponižujúce a diskriminačné nepeňažné plnenie.**
5. Zabezpečiť lekárske fakulty tak, aby mohli produkovať viac kvalitných slovenských lekárov.
6. Zreformovať **vzdelávanie mladých lekárov – atestačné a špecializačné štúdium**.
7. Nerušiť oddelenia v nemocniciach, až kým nebude pomerne zvýšený personálny stav a priestorové zabezpečenie v nemocniciach na tých oddeleniach, ktoré majú prebrať zdravotnú starostlivosť za zrušené oddelenia či nemocnice. **Žiadna reforma nemôže byť vykonaná bez zabezpečenia dostatočného zdravotníckeho personálu**.
8. Slovensko nesmie stratiť konkurencieschopnosť pri získavaní lekárov a sestier pre pacientov a preto **žiadame, aby bola neatestovanému lekárovi priznaná základná zložka mzdy vo výške 1,7 násobku priemernej mzdy v národnom hospodárstve, atestovanému lekárovi priznaná základná zložka mzdy vo výške 2,8 násobku priemernej mzdy v národnom hospodárstve,** so zohľadnením aktívne vykonávaných špecializácií a certifikovaných činností a so zohľadnením dĺžky praxe a **to zvýšením koeficientu za každý rok praxe o 0,05 násobok priemernej mzdy v národnom hospodárstve (aktuálne teda cca o 50 eur za každý rok praxe).**

Čas materskej a rodičovskej dovolenky pre účely mzdového ohodnotenia započítavať do času odbornej praxe.

Vyzývam kolegov, zamestnancov všetkých nemocníc , aby sa k tomuto vyhláseniu pripojili.

V ..........…………………………….............. Dňa............................ 2022

Meno a Priezvisko: ……………………………………………………………………..

Nemocnica: ……………………………………………………………....

Podpis: ……………………………………………………………………